આપણે જ્યારે પણ મેકઅપ-આર્ટિસ્ટ પાસે જઈએ છીએ ત્યારે મેકઅપ-આર્ટિસ્ટ હંમેશાં એક શબ્દ વાપરતા હોય છે કે ફેસને કૉન્ટૂરિંગ કરવાનું છે અને હાઇલાઇટિંગ કરવાનું છે. ક્યારેય વિચાર આવ્યો છે કે આખરે આ કૉન્ટૂરિંગ છે શું? કેમ આને મેકઅપમાં આટલું મહત્વ આપવામાં આવે છે? જેમ ફાઉન્ડેશન મેકઅપનો બેઝ છે એમ કૉન્ટૂરિંગ પણ મેકઅપનું એટલું જ મહત્વનું અંગ છે. તમે કેટલો પણ સારો મેકઅપ કરો, પણ જો તમારો ફેસ શેપમાં નહીં હોય તો મેકઅપ તમારા ફેસ પર એટલો ઉઠાવ નહીં આપે. એટલે ફેસને એક શેપમાં લાવવા માટે કૉન્ટૂરિંગ કરવામાં આવે છે. કૉન્ટૂરિંગનો અર્થ થાય છે કટિંગ કરવું. કૉન્ટૂરિંગ તમારા ફેસને એક ઈવન ફેસમાંથી નૅચરલ અને ન્યુટ્રલ ફેસ બનાવે છે.